Usman Garuba
Usmanas Garuba Alaris (isp. Usman Garuba Alari, g. 2002 m. kovo 9 d.) – Ispanijos krepšininkas, žaidžiantis NBA lygoje besivaržančiame „Golden State Warriors“ klube. Kilęs iš Nigerijos. 2017–2021 m. žaidė Madrido „Real“ komandoje. 2021 m. NBA naujokų biržoje jį 23-uoju šaukimu pasirinko Hiustono „Rockets“. 2021 m. Garuba žaidė Ispanijos vyrų krepšinio rinktinėje 2020 m. vasaros olimpinėse žaidynėse Tokijuje, kurios buvo atidėtos vieneriems metams dėl tebesitęsiančios COVID-19 pandemijos. 2022 m. rugsėjį jis priklausė Ispanijos rinktinei, kuri dalyvavo 2022 m. Europos krepšinio čempionate, kur laimėjo auksą, finale įveikusi Prancūziją.